钦定古今图书集成/明伦汇编/氏族典/第386卷 > 李淳风
## 钦定古今图书集成/明伦汇编/氏族典/第386卷 > 李淳风

按《唐书李淳风传》：“淳风，岐州雍人。父播，仕隋高唐尉，
弃官为道士，号黄冠子，以论撰自见。淳风幼爽秀，通
群书，明步天历算。贞观初，与傅仁均争历法，议者多
附淳风，故以将仕郎直太史局，制浑天仪，诋摭前世
得失，著《法象书》七篇上之。擢承务郎，迁太常博士，改
太史丞，与诸儒修书，迁为令。太宗得秘谶，言唐中弱”，
有女武代王，以问淳风，对曰：“其兆既成，已在宫中，又
四十年而王，王而夷，唐子孙且尽。”帝曰：“我求而杀之，
奈何？”对曰：“天之所命，不可去也。而王者果不死，徒使
疑似之戮，淫及无辜。且陛下所亲爱，四十年而老，老
则仁受终易姓而不能绝。唐若杀之复生，壮者多杀
而逞，则陛下子孙无遗种矣。”帝采其言。止淳风于占
候吉凶若节契然，当世术家，意有鬼神相之，非学习
可致，终不能测也。以劳封昌乐县男。奉诏与算博士
梁述、助教王真儒等是正《五曹》《孙子》等书，刊定注解，
立于学官。撰《麟德历》，代《戊寅历》，候者推最密。自秘阁
郎中复为太史令，卒。所撰《典章文物志》《乙巳占》等书
传于世。子该，孙仙宗，并擢太史令。